הסלון הוא החלל המרכזי והמשפחתי ביותר בבתים של כולנו. במרבית המקרים הסלון עמוס ברהיטים מכל טוב ומעבר להיותו חדר פונקציונאלי המשמש לאירוח, זמן איכות משפחתי או רביצה מול הטלויזיה, הוא גם חלק מרכזי בשלמות העיצוב של הבית כולו. לפיכך, על מראה הסלון לשקף את כלל צורכיהם של בני הבית ובו בזמן לשמור על אלגנטיות וקו עיצובי שתואם את החללים הסמוכים ושאר החדרים בבית. לכן ההמלצה היא תמיד לבחור ולעצב באופן אישי את החיפוי המתאים ביותר לקיר או הקירות אותם תבחרו לחפות בסלון, יחד עם מעצבת או אדריכל. בכדי לעצב בצורה מושלמת את חיפוי הקיר לסלון שלכם, ראשית עליכם להבין ולתכנן מה יהיה תפקוד הקיר בשגרה ואילו חפצים תצטרכו לתלות עליו מכדי להבין את המגבלות והסימטריה הדרושה אל מול הלוחות. לוחות הפייבר צמנט, אשר משמשים לחיפוי קירות בסלון, מגיעים במגוון רחב מאוד של צבעים וטקסטורות ולכן חשוב לבחור את הגוון והמרקם המתאימים ביותר לנמצא בסלון (ריהוט, ריצוף, צבעי קירות סובבים וכו'). יתרה מזאת, ניתן ליצור דוגמאות רבות באמצעות חיתוכי הלוחות, באיזור מרכזי כמו הסלון תמיד עדיף לבחור דוגמא שתחמיא לחדר ולא תקטין אותו למשל. מומלץ כמובן לבחור דוגמא ועיצוב על-זמניים, כאלה שיישארו אלגנטים לאורך זמן ללא תלות בתקופה או בטרנדים הנוכחיים.